Κατσικίσια κεφτεδάκια με ντομάτα  και ολίγον κεφαλοτύρι
Μια διαφορετική εκδοχή των κλασικών κεφτέδων, η διαφορά του ο κατσικίσιος κιμάς που θα σας εκπλήξει με τη γεύση του. Ιδανικό για τους λάτρεις των μεζέδων.
1 κιλό κιμάς κατσικίσιος, 300 γρ. ψωμί, κατά προτίμηση μπαγιάτικο, χωρίς την κόρα, μουλιασμένο σε λίγο νερό και καλά στυμμένο, 1 ξερό κρεμμύδι, τριμμένο, 2 σκελίδες σκόρδου, λιωμένες, 150 γρ. κεφαλοτύρι, τριμμένο, τα φύλλα από 1 μάτσο φρέσκο δυόσμο, ψιλοκομμένα, τα φύλλα από 1 μάτσο φρέσκο μαϊντανό, ψιλοκομμένα, 1 κουτ. γλυκού κύμινο, σε σκόνη, 1 κουτ. σούπας μουστάρδα, 1 κουτ. γλυκού ρίγανη ξερή, τριμμένη, 1 μεγάλη ώριμη ντομάτα, ξεφλουδισμένη και κομμένη σε ψιλά καρέ, αλάτι, φρεσκοτριμμένο πιπέρι, περίπου 100 γρ. αλεύρι για όλες τις χρήσεις, ελαιόλαδο
Για να φτιάξουμε τα κατσικίσια κεφτεδάκια με ντομάτα  και ολίγον κεφαλοτύρι, ξεκινάμε σε ένα βαθύ μπολ βάζοντας όλα τα υλικά για τους κεφτέδες και ζυμώνουμε πολύ καλά μέχρι να αναμειχθούν και να σχηματιστεί ένα αφράτο μείγμα. Βάζουμε σε ένα ρηχό πιάτο το αλεύρι. Πλάθουμε το μείγμα σε στρογγυλούς κεφτέδες, περίπου 40 - 45 γρ. τον καθένα, και τους αλευρώνουμε. Τινάζουμε το περιττό αλεύρι.Ρίχνουμε σε ένα βαθύ τηγάνι τόσο λάδι ώστε να καλύψει τα 2/3 του σκεύους και το ζεσταίνουμε σε μέτρια προς δυνατή φωτιά. Τηγανίζουμε τους κεφτέδες (σε δόσεις), περίπου 3 λεπτά από κάθε πλευρά, μέχρι να ροδίσουν. Βγάζουμε με τρυπητή κουτάλα και τους αφήνουμε σε απορροφητικό χαρτί, να στραγγίξουν το περιττό λάδι.Σερβίρουμε τους κεφτέδες σε πιατέλα και τους συνοδεύουμε με δροσερό γιαούρτι ανακατεμένο με λίγη καπνιστή πάπρικα ή ένα παραδοσιακό τζατζίκι.
Κατσίκι,Ντομάτα,Τυρί